钦定古今图书集成/方舆汇编/职方典/第1147卷 > 《安陆寄刘侍御绾》前人
## 钦定古今图书集成/方舆汇编/职方典/第1147卷 > 《安陆寄刘侍御绾》前人

云卧三十年，好闲复爱仙。蓬壶虽寥绝，鸾鹤心悠然。
归来桃花岩，得憩云窗眠。对岭人共语，饮潭相连。
峕升翠微上，邈若罗浮巅。两岑抱东壑，一嶂横西天。
树杂日易隐，崖倾月难圆。芳草涣埜色，飞萝摇春烟。
入远构石室，选幽开山田。独此林下意，杳无区中缘。
永辞霜台客，千载方来旋。